Up-231/02
Natisni
Opravilna št.:
Up-231/02
Datum odločitve:
29. 1. 2004
ECLI:
ECLI:SI:USRS:2004:Up.231.02
Akt:
Ustavna pritožba družbe A. zoper sklep in sodbo Višjega sodišča v Ljubljani št. I Cpg 944/2000 z dne 24. 1. 2002 v zvezi s sodbo in sklepom Okrožnega sodišča v Ljubljani št. I Pg 293/96 z dne 5. 5. 1999
Izrek:
Ustavna pritožba družbe A. zoper sklep in sodbo Višjega sodišča v Ljubljani št. I Cpg 944/2000 z dne 24. 1. 2002 v zvezi s sodbo in sklepom Okrožnega sodišča v Ljubljani št. I Pg 293/96 z dne 5. 5. 1999 se ne sprejme.
Evidenčni stavek:
Zgolj nezadovoljstvo pritožnice z odločitvijo sodišča ne zadošča za sklep o kršitvi katerekoli človekove pravice in temeljne svoboščine.
Geslo:
1.5.51.2.2 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Nesprejem, ker očitno ni kršitve ustavnih pravic.
Pravna podlaga:
Člen 55.2.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
19. 4. 2002
Vrsta odločitve:
sklep
Vrsta rešitve:
nesprejem ustavne pritožbe
Dokument:
US23089
Up-231/02-9
17. 2. 2004
SKLEP
Ustavno sodišče je v postopku za preizkus ustavne pritožbe družbe A., d.o.o., Ž., ki jo zastopa direktor B. B., na seji senata dne 29. januarja 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94) sklenilo:
Ustavna pritožba družbe A. zoper sklep in sodbo Višjega sodišča v Ljubljani št. I Cpg 944/2000 z dne 24. 1. 2002 v zvezi s sodbo in sklepom Okrožnega sodišča v Ljubljani št. I Pg 293/96 z dne 5. 5. 1999 se ne sprejme.
Obrazložitev
A.
1. Ustavna pritožnica je v pravdnem postopku, začetem na podlagi ugovora zoper sklep o izvršbi na podlagi verodostojne listine, vložila nasprotno tožbo. Sodišče prve stopnje je njenemu tožbenemu zahtevku delno ugodilo. Pritožbeno sodišče je na pritožbo nasprotne tožene stranke v tem delu sodbo spremenilo tako, da je njen tožbeni zahtevek iz nasprotne tožbe zavrnilo, medtem ko je njeno pritožbo delno zavrglo, delno pa zavrnilo.
2. Ustavna pritožnica trdi, da sta izpodbijani sodni odločbi v nasprotju s 14. in 15. členom Ustave, ker sta "protiustavni in nezakoniti" ter Ustavnemu sodišču predlaga razveljavitev izpodbijanih sodnih odločitev ter ugoditev pritožbi in njenemu tožbenemu zahtevku.
B.
3. Pritožnica le ponavlja svoje pravne in dejanske navedbe, ki jih je brez uspeha uveljavljala oziroma zatrjevala že v pravdi.
Ustavno sodišče pa ni instanca sodiščem, ki odločajo v pravdnem postopku, in ne presoja samih po sebi nepravilnosti pri ugotavljanju dejanskega stanja in pri uporabi materialnega in procesnega prava. V skladu s 50. členom Zakona o Ustavnem sodišču (v nadaljevanju ZUstS) Ustavno sodišče izpodbijano sodbo preizkusi le glede vprašanja, ali so bile z njo kršene človekove pravice in temeljne svoboščine. Pritožnica sicer zatrjuje tudi kršitev dveh členov Ustave, vendar teh kršitev z navedbami v obširni ustavni pritožbi in kljub vztrajnemu ponavljanju, da sta izpodbijani sodni odločbi protiustavni in nezakoniti, ne izkaže. Zgolj nezadovoljstvo z odločitvijo sodišč pa še ne zadošča za sklep o kršitvi katerekoli človekove pravice in temeljne svoboščine.
4. Ker z izpodbijanima sodnima odločbama očitno niso bile kršene človekove pravice in temeljne svoboščine, kot jih zatrjuje pritožnica, Ustavno sodišče ustavne pritožbe ni sprejelo v obravnavo.
C.
5. Senat Ustavnega sodišča je sprejel ta sklep na podlagi prve alineje drugega odstavka 55. člena ZUstS v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger